Dzīvojamā ēka Ozolciema ielā 18

Dzīvojamā ēka Ozolciema ielā 18 (sarunvalodā saukta par Ziepniekkalna Ķīnas mūri vai Lielo Ķīnas mūri) ir Latvijas PSR laikos 1989. gadā uzbūvētais deviņstāvu daudzīvokļu nams Rīgā, Ziepniekkalnā. Šī ir visgarākā dzīvojamā ēka Latvijā un Baltijas valstīs, tajā ir 396 dzīvokļi. Tās garums ir aptuveni 343 metri.

 Vēsture 
Pirmie mājas plāni tika izveidoti mikrorajona 1986. gadā projekta “Ziepniekkalns 2” ietvaros. Ziepniekkalnā tika būvētas 119. un 104. sērijas mājas (līdz pat 16 stāvu augstas). Piecas mājas bija paredzētas Rīgas robotu rūpnīcas darbiniekiem un viņu ģimeņu vajadzībām, bet sakarā ar PSRS sabrukumu un Latvijas neatkarības atjaunošanu rūpnīca tā arī nesāka ražošanu. Līdz 1989. gadam Ozolciema ielas nosaukums bija Celtnieku iela un mājai bija 8. numurs.Sandra Fomina (2017. gada 2. novembris). Interesanti fakti par garāko māju Baltijā: veļas žāvētāji un baseins. Skatīts: 2020. gada 17. februārī.

 Atsauces 

 Ārējās saites 
 Mana māja: Ķīnas mūris Ziepniekkalnā . 2017. gada 1. jūnijs, Rīgas dome. Skatīts: 2020. gada 17. februārī.

Kategorija:Celtnes un būves Rīgā
Kategorija:Ziepniekkalns